রোমকপি

SpeciesBrassica oleraceaCultivar groupBotrytis cultivar group
রোমকপি হলো ফুলকপির একটি জাত (Brassica oleracea var. botrytis)। এটি দুই ধরনের কপিফুলের একটি (অপরটি ফুলকপি)। এটি খাওয়ার উপযোগী ফুলের কুঁড়ি, যে প্রজাতির মধ্যে সাধারণ ব্রকলি, ও ফুলকপিও রয়েছে। এর রং হালকা সবুজ এবং এটি প্রাকৃতিকভাবে ফ্রাক্টাল বা স্ব-সদৃশ গঠনের, অর্থাৎ এমন আকৃতি, যার ভেতরে একই রকম নকশা বারবার ছোট আকারে দেখা যায়।  রান্না করলে রোমকপির স্বাদ বাদামি ধরনের হয় এবং সাদা ফুলকপি বা ব্রকলির তুলনায় এর গঠন বেশি শক্ত থাকে।

ইটালির রোম শহরের আশেপাশে এর চাষাবাদ হতো বলে একসময় এর নাম হয় romanesco, বাংলায় তাই রোমকপি।

 বর্ণনা 
রোমকপি দেখতে অনেকটা ফুলকপির মতো, তবে এর গঠন খুবই আকর্ষণীয়। মাঠে চাষ করা অবস্থায়  রোমকপি দেখতে ফুলকপির মতো হলেও এর রং হালকা সবুজ। পুষ্টিগুণের দিক থেকে এতে ভিটামিন C, ভিটামিন K, খাদ্যআঁশ (ডায়েটারি ফাইবার) ও ক্যারোটিনয়েড প্রচুর থাকে।

 স্ব-সদৃশ গঠন 
রোমকপির ফুলগুচ্ছ বা কুঁড়ির গঠন স্ব-সদৃশ হয়ে থাকে। এর শাখাবিশিষ্ট মেরিস্টেমগুলো লগারিদমিক সর্পিল আকারে সাজানো থাকে, ফলে এটি প্রাকৃতিক স্ব-সদৃশ গঠনের মতো আকৃতি পায়। প্রতিটি বড় কুঁড়ি আবার অনেক ছোট কুঁড়ি দিয়ে তৈরি, আর সেগুলিও আবার লগারিদমিক সর্পিলে সাজানো থাকে। এই একই ধরনের বিন্যাস ছোট স্তরেও চলতে থাকে। তবে এটি পুরোপুরি নিখুঁত স্ব-সদৃশ গঠনের নয়, কারণ খুব ছোট স্তরে গিয়ে এই বিন্যাস থেমে যায়। রোমকপির মাথায় যে সর্পিলগুলো দেখা যায়, তাদের সংখ্যা ফিবোনাচ্চি সংখ্যার অন্তর্ভুক্ত।

সাধারণ ফুলকপি ও ব্রকলির তুলনায় রোমকপির চেহারার পার্থক্যের কারণ হিসেবে কুঁড়ির বৃদ্ধি পর্যায়ের (preinflorescence stage) একটি বর্ধিত রূপকে দায়ী করা হয়েছে। ২০২১ সালের একটি গবেষণায় বলা হয়েছে, ফুল তৈরির জিন-নেটওয়ার্কে পরিবর্তনের কারণে ফুলে পরিণত হওয়ার প্রক্রিয়া ব্যর্থ হয় এবং তার বদলে কুঁড়িগুলো নিজে-নিজের মতো করে বারবার গঠিত হতে থাকে।

 তথ্যসূত্র 
বিষয়শ্রেণী:ভোজ্য উদ্ভিদ
বিষয়শ্রেণী:ইউরোপে উদ্ভূত ফসল
বিষয়শ্রেণী:খাদ্য উদ্ভিদ জাত